**CONTRACT DE PRESTARI SERVICII**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

**Servicii de audit financiar conform Contractului de delegare a gestiunii serviciului public transport local de persoane prin curse regulate in Municipiul Ploiesti nr. 21980/04.11.2019**

**Preambul**

În temeiul prevederilor Legii nr. 98/2016 privind achizitiile publice, cu modificarile si completarile ulterioare, s-a încheiat prezentul contract de prestari servicii, **între**:

**MUNICIPIUL PLOIESTI**, cu sediul in Ploiesti, Piata Eroilor, nr.1A, 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin **dl. Andrei LiviuVolosevici**, **Primar,** in calitate de **achizitor**, pe de o parte,

**şi**

**S.C. ……………….,** cu sediul in ..........str........nr....., numar telefon/fax: …………/……………., număr de înmatriculare la Oficiul Registrului Comertului ………….., cod fiscal …….., cont ………………….. deschis la …………………., reprezentata prin ……………………………..,

în calitate de **prestator**,

***2. Definiţii***

**2.1** - In prezentul contract următorii termeni vor fi interpretaţi astfel:

a. ***contract*** *-* reprezintă prezentul contract şi toate Anexele sale.

b. ***achizitor ş****i* ***prestator*** *-* părţile contractante, aşa cum sunt acestea numite în prezentul  
contract;

c**. *preţul contractului***- preţul plătibil prestatorului de către achizitor, în baza contractului,  
pentru îndeplinirea integrală şi corespunzătoare a tuturor obligaţiilor asumate prin contract;

d. ***servicii*** *-* activităţi a căror prestare fac obiect al contractului;

e. ***operatorul*:** SC Termo Ploiesti SRL

f. ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enuntiativă.

Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g*. zi* - zi calendaristică; *an -* 365 de zile.

**3. *Interpretare***

1. In prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
2. Termenul "zi"sau "zile" sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

4.1 - Prestatorul se obligă să presteze **Servicii de audit financiar conform Contractului de delegare a gestiunii serviciului public transport local de persoane prin curse regulate in Municipiul Ploiesti nr. 21980/04.11.2019**, in conformitate cu obligaţiile asumate prin prezentul contract si cu cerintele caietului de sarcini.

4.2 - Achizitorul se obligă să plătească preţul convenit în prezentul contract pentru serviciile prestate.

**5. *Preţul contractului***

5.1 Preţul convenit pentru îndeplinirea contractului, plătibil prestatorului de către achizitor, este **.................... lei, fara TVA**.

**6. *Durata contractului***

6.1*.* Contractul intra in vigoare de la data inregistrarii lui la achizitor, dupa semnarea contractului de către ambele parti contractante si inceteaza dupa indeplinirea clauzelor contractuale.

**7. *Executarea contractului***

7.1 – Durata de prestare a serviciilor de audit financiar este de **60 zile** de la incheierea contractului de servicii, dupa semnarea contractului de catre ambele parti contractante.

**8. *Documentele contractului***

8.1 - Documentele contractului sunt:

a) caietul de sarcini

d) propunerea tehnico-financiara

e) fisa detaliu cumparare directa atribuita din SEAP

f) garantia de buna executie;

g) acte aditionale, daca exista.

**9. *Obligaţiile principale ale prestatorului***

9.1 – Prestatorul se obliga sa presteze serviciile in conformitate cu normele legale in vigoare, la standardele şi sau performanţele mentionate în oferta, anexă la contract.

9.2 – (1) Prestatorul se obliga sa presteze serviciile de audit financiar, cu respectarea intocmai a cerintelor inscrise in caietul de sarcini, cu respectarea /indeplinirea urmatoarelor obiective:

* 1. Termenii "Contractului de delegare a gestiunii serviciului public de transport local de persoane prin curse regulate in Municipiul Ploiesti" nr 21980/04.11.2019, fara a se limita la articolele citate in prezentul caiet de sarcini, cu respectarea prevederilor legislatiei in vigoare.
  2. Prevederile legale, nationale si europene, aplicabile contractului de delegare atribuit in baza Regulamentului (CE) nr 1370/2007.
  3. Conditiile de acordare a avizului nr 13381/02.10.2019, avizului nr 6426/10.06.2022 si a avizului nr 3837/04.04.2024 emise de Consiliul Concurentei.
  4. Hotărîrea Consiliului Local nr. 35/28.02.2024 privind aprobarea Decontului anual pentru calculul compensatiei, a Costului/Km pe tipuri de mijloace de transport, insotit de raportul de audit financiar conform Contractului de delegare a gestiunii serviciului public de transport local de persoane prin curse regulate in Municipiul Ploiesti nr. 21980/04.11.2019

(2) Prestatorul se obliga sa efectueze unui audit financiar potrivit standardelor internationale de audit si altor reglementari in domeniu, pentru a raspunde obiectivelor stabilite de autoritatea contractanta.

(3) In ceea ce priveste activitatea de planificare, procedurile si documentaţia de audit, prestatorul are urmatoarele obligatii:

-prestatorul îşi va planifica activitatea astfel încât verificarea documentatiei puse la dispozitie să fie realizată efectiv, să respecte procedurile prevăzute de Standardele Intemationale de Audit şi va utiliza dovezile (materialele) obţinute la elaborarea raportului.

-prestatorul se obliga să respecte si sa mentioneze in raport ca acesta a fost intocmit cu respectarea termenilor de referinţă şi a procedurilor prevăzute de Standardele Internaţionale de Audit.

-prestatorul va menţiona în cuprinsul Raportului dacă a avut acces nelimitat la informaţii şi documente şi dacă probele de audit obţinute sunt suﬁciente şi adecvate pentru concluziile si propunerile prezentate.

- Lista indicativă a tipurilor şi naturii dovezilor/probelor de audit pe care prestatorul le poate avea cu ocazia verificării documentelor Operatorului, include:

* Registre contabile prevăzute în Legea contabilităţii nr. 82/1991, cu modificările şi completările ulterioare (în format electronic şi/sau hârtie);
* Bugetul Operatorului pe capitole, subcapitole, paragrafe, titluri de cheltuieli, articole şi alineate;
* Balanţe de verificare analitice şi sintetice (în format electronic şi/sau hârtie);
* Fişe de cont pentru operaţiuni diverse (în format electronic şi/sau hârtie);
* Note de contabilitate (în format electronic şi/sau hârtie);
* Contracte şi formulare de comandă;
* Facturi;
* Situaţii întocmite de Operator pentru evidenta numarului de kilometri parcursi m perioada auditata pentru fiecare mijloc de transport in parte (autobuz, tramvai; troleibuz)
* Rapoarte ale sistemelor informatice ale Operatorului (sistemul automat de taxare, etc.)
* Note de recepţie şi constatare diferenţe;
* Extrase de cont şi ordine de plată;
* Pontaje si inregistrari privind timpul de munca
* State de salarii
* Foi de activitate zilnica
* Alte documente: bonuri de consum, bilete de transport, bonuri cantităţi fixe carburant auto, ordine de deplasare, liste de inventar, fişa mijlocului fix, etc
* Orice alte documente/ informatii considerate relevante de auditor pentru îndeplinirea obiectivelor auditului.

- Obţinerea unei suficiente înţelegeri a termenilor şi condiţiilor Contractelor de delegare:

* prestatorul are obligaţia să dobândească o înţelegere suﬁcientă a termenilor şi condiţiilor Contractelor de delegare prin analiza lor şi a anexelor acestora, precum şi a celorlalte informaţii relevante.
* prestatorul se va asigura că va obţine o copie completă a Contractelor de delegare si a anexelor sale. Dacă prestatorul consideră că termenii şi condiţiile verificate nu sunt suficient de clare, acesta este obligat să informeze Autoritatea Contractanta si sa solicite informatii suplimentare acestora, cât si Operatorului.

(4) Obiectivele misiunii de audit - Obiectul principal al contractului, respectiv prestarea de servicii de audit financiar in scopul îndeplinirii urmatoarelor obiective stabilite in baza "Contractului de delegare a gestiunii serviciului public de transport local de persoane prin curse regulate in Municipiul Ploiesti" nr 21980/04.11.2019:

1. Auditarea costului / km pe tipuri de mijloace de transport (autobuz, tramvai, troleibuz) pe baza evidentei financiar-contabile a anului 2023 (perioada ianuarie 2023- decembrie 2023) si determinarea costului pe kilometru, pentru fiecare tip de mijloc de transport in parte, care va fi utilizat pentru plata compensatiei lunare in anul contractual: noiembrie 2024 - octombrie 2025(contract nou sau prelungire contract actual).
2. Verificarea respectarii prevederilor legale si contractuale in privinta determinarii numarului de km efectuati in anul contractual noiembrie 2022 - octombrie 2023, pentru fiecare tip de mijloc de transport in parte, avand in vedere ca acest indicator, împreuna cu valoarea costului / km determina valoarea compensatiei lunare, si influenteaza nivelul compensatiei ramasa de plata operatorului.
3. Determinarea nivelului compensatiei aferente obligatiei de serviciu public pentru anul contractual noiembrie 2022-octombrie 2023, conform modelului prezentat în Anexa 14.2 la Contractul de Delegare:
   1. Pentru intervalul mai sus mentionat, pentru care se va stabili nivelul compensatiei (de platit sau de recuperat, <lupa caz), auditorul va întocmi documentul "Decont anual pentru plata compensatiei pentru perioada noiembrie 2022 - octombrie 2023".
   2. Auditorul va indica daca nivelul compensatiei pentru al patrulea an contractual(noiembrie 2022- octombrie 2023) se incadreaza în limitele legale si sunt respectate prevederile OUG nr 77/2014 privind procedurile nationale in domeniul ajutorului de stat, precum si pentru modificarea si completarea Legii nr 21/1996.
   3. Auditorul va prezenta explicit în cadrul documentatiei de audit valoarea de platit sau de recuperat de catre Autoritatea Contractanta.
4. Analiza valorii totale estimate a contractului de delegare, reprezentand suma compensatiilor anuale acordate operatorului conform Anexei 14.3 la contract in primii patru ani contractuali si valoarea estimata pentru utimul an contractual, avand în vedere concluziile Raportului de audit si legislatia (nationala si europeana).
5. Verificarea nivelului diferentelor de tarif calculate si decontate operatorului, pentru anul contractual 2022-2023, avand in vedere ca acestea sunt o parte a compensatiei cuvenite operatorului.
6. Determinarea existentei efectelor financiare pozitive generate in cadrul retelei exploatate in temeiul obligatiei de serviciu public si a cuantumului acestora in conditiile achizitiei de mijloace de transport noi.
7. Analiza sistemelor de compensare pentru a promova eficienta Operatorului si prezentarea de propuneri pentru imbunatatirea acestora, cu respectarea prevederilor Comunicării Comisiei referitoare la orientări pentru interpretarea Regulamentului (CE) nr. 1370/2007 privind serviciile publice de transport feroviar şi rutier de călători, si legislatiei nationale.
8. Verificarea nivelul redeventei datorate de operator la data auditarii, calculat în conformitate cu prevederile contractuale.
9. Analiza îndeplinirii cerintei contractuale privind separarea contabilitatii Operatorului intre activitatile si serviciile care fac obiectul prestarii serviciului de transport public local sau sunt asociate acestuia si alte activitati sau servicii care genereaza costuri si venituri neasociate prestarii serviciului de transport public local si prezentarea de propuneri cu privire la masurile necesare pentru asigurarea conformitatii cu prevederile legale si ale Contractului de Delegare.

10. Analiza metodei de gestiune si alocare a costurilor implementata in prezent si prezentarea de propuneri cu privire la modificarea acestora astfel incat acestea sa reflecte fara echivoc eligibilitatea cheltuielilor.

1. In urma analizelor efectuate, prezentarea de propuneri cu privire la echilibrarea contractului, in sensul prevederilor art. 40 din contract, cu respectarea conditiei ca aceste modificari sa fie, nesubstantiale si luand in considerare faptul ca Autoritatea Contractanta a obtinut de la ANRSC si Consiliul Concurentei avizele de conformitate pentru Contractul de delegare atribuit.
2. In masura in care considera necesar, auditorul va formula propuneri de modificari ale prevederilor contractuale, cu respectarea prevederilor Regulamentului 1370/2007 si legislatiei nationale.
3. Propunere de ajustare sau modificare a procedurilor interne, implementate de Operator, care ar putea avea impact pozitiv asupra derularii contractului de delegare.
4. Analiza oportunităţii privind prelungirea "Contractului de delegare a gestiunii serviciului public de transport local de persoane prin curse regulate in Municipiul Ploieşti" nr 21980/04.11.2019, având in vedere urmatoarele aspecte:

* perioada de valabilitate a contractului de delegare aflat in derulare;
* necesitatea corelarii perioadei corespunzatoare anului contractual cu cel financiar;
* asigurarea continuităţii serviciului şi reglementările europene şi naţionale comform cărora serviciile de utilităţi publice, din care face parte şi transportul public de călători, fac obiectul unor obligaţii specific de serviciu public, autorităţile competente ale statelor membre UE trebuie să acţioneze pentru a se asigura că asemenea servicii sunt prestate cu caracter permanent şi în regim de funcţionare continuu.

9.3 - **Raportarea**

(1) Raportul de Audit se va realiza conform prevederilor legislative în vigoare. Auditorul va prezenta si un Document Sinteza a Raportului de Audit care va contine rezultatele obtinute in urma verificarilor si propunerile formulate pentru fiecare obiectiv al auditului. Aceasta sinteza va fi prezentata de catre prestator Consiliului Local odata cu documentele prevazute la punctul 2 din art 4.3, Obiectivele misiunii de audit si propunerea pentru valoarea costului / km ce va fi practicat in perioada: noiembrie 2024 - octombrie 2025, care vor constitui anexe la aceasta, în vederea aprobarii de catre Consiliul Local.

Concluziile analizelor si verificarilor cuprinse in Raportul de Audit se vor comunica Operatorului pentru implementare, iar propunerile formulate de auditor in legatura cu sistemele de compensare, nivelul si modalitatea de calcul a redeventei, echilibrarea contractului si ajustarea / modificarea procedurilor actuale ale Operatorului pot face obiectul unui act aditional la Contractul de delegare in masura în care sunt considerate necesare de catre Consiliul Local.

(2) Raportul de audit si Documentul Sinteza al Raportului de Audit impreuna cu anexele la acesta se vor preda în 3 exemplare originale cu toate semnaturile şi ştampilele necesare aplicate, precum şi în format editabil Word.

(3) Auditorul financiar se obligă să prezinte comisiei de recepție a Autoritatii Contractante Raportul de Audit si Documentul Sinteza a Raportului de Audit impreună cu anexele la acesta si **să ofere explicații si/sau completări** in limitele obiectivelor stabilite prin caietul de sarcini.

(4) Comisia de receptie poate refuza o singura data Raportul de Audit din cauza neîndeplinirii de catre Auditor a obiectivelor si conditiilor impuse de prezentul caiet de sarcini. In termen de 15 zile de la data transmiterii adresei de refuz, Auditorul are obligatia sa depuna forma revizuita a Raportului de Audit, care sa corespunda obiectivelor si conditiilor impuse de caietul de sarcini.

9.4 – Prestatorul se obligă să despagubească achizitorul împotriva oricăror:

reclamaţii şi acţiuni în justiţie, ce rezultă din încalcarea unor drepturi de proprietate intelectuală, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din culpa achizitorului.

9.5 – Prestatorul se obliga sa cedeze achizitorului drepturile de proprietate intelectuala si pe cele patrimoniale de autor asupra tuturor documentelor/livrabilelor elaborate de prestator in baza contractului, dupa efecturea platii serviciilor de catre achizitor.

**10. *Obligaţiile principale ale achizitorului***

10.1 - Achizitorul se obligă să recepţioneze serviciile prestate în termenul convenit.

10.2*-* Achizitorul se obligă să plătească preţul către prestator în termen de maxim 30 zile de la data inregistrarii facturii la sediul autoritatii contractante, prin ordin de plata. Factura va fi emisa după recepția raportului de audit fără obiecțiuni efectuată de Autoritatea Contractantă si aprobarea de catre Consiliul Local a Decontului anual pentru plata compensatiei întocmit dupa modelul prezentat in Anexa 14.2 la Contractul de delegare.

10.3. – In cazul apariției unor motive neimputabile achizitorului din care rezultă imposibilitatea obiectivă de a onora facturile in termenul menționat anterior, acesta va notifica prestatorului situatia intervenită, parțile având posibilitatea de a incheia un act adițional prin care să prelungească perioada de plată pâna la un maxim de 60 zile.

**11. *Sancţiuni pentru neindeplinirea culpabilă a obligaţiilor***

11.1 - În cazul în care, prestatorul nu îşi îndeplineşte la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea, fara TVA, corespunzatoare partii de contract neexecutata, pe fiecare zi de intarziere.

11.1 - (2) În cazul în care cotă procentuală prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referinta a B.N.R.,in conformitate cu prevederile art.3 alin.(2)1 din OUG nr.13/2011.

11.2 - În cazul în care achizitorul nu onorează facturile în termenul prevazut de art. 10.2, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.2, acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de plata pana la un maxim de 60 de zile.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.4 - Pact comisoriu

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 15% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(4) In caz de reziliere a contractului achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

***Clauze specifice***

***12. Garanţia de bună execuţie a contractului***

12.1 - (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) - Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) - Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) - Dovada constituirii garantiei de buna executie se va face in termen de maxim 5 zile lucratoare de la data semnarii contractului.

(6) - In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art. 11.4.

12.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (4).

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.4 – Autoritatea contractanta are obligatia de a restitui valoarea garanţiei de bună execuţie, in cel mult 14 zile de la data indeplinirii de catre acesta a obligatiilor asumate prin contract, daca nu a ridicat pana la acea data pretentii asupra ei.

**13*. Alte resposabilităţi ale prestatorului***

13.1 - (1) Prestatorul are obligaţia de a executa serviciile prevăzute în contract cu  
profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2 - Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 - Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a prestat serviciul (conform art. 319 alin.16 Cod Fiscal), confirmat prin receptionarea Raportului de evaluare emis de prestator.

**14. *Alte responsabilităţi ale achizitorului***

14.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

**15*. Recepţie şi verificări***

15.1 – Achizitorul prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini.

**16*. Incepere, finalizare, întârzieri, sistare***

16.1- (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de catre ambele parti.

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adaugă la preţul  
contractului.

16.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) In cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3 - Dacă pe parcursul îndeplinirii contractului, prestatorul nu respectă termenul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

16.4 - In afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

**17. *Ajustarea preţului contractului***

17.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract. Tarifele unitare incluse in oferta vor rămâne nemodificate pe toata durata contractului.

17.2 - Pretul contractului nu se ajusteaza, cu exceptia situatiei prevazute de art.2222 din Legea nr. 98/2016, cu modificarile si completarile ulterioare, respectiv în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului.

**18. *Amendamente***

18.1 - Părţile contractante au dreptul, pe durata derulării contractului, de a conveni modificarea clauzelor contractuale, prin act adiţional, numai în situatiile permise de art.221 din Legea 98/2016.

18.2 – Părţile contractante convin ca, ulterior aprobarii documentelor/livrabilelor ce fac obiectul prezentului contract si plata acestora prestatorul cedeaza dreptul său de autor in favoarea autoritaţii contractante, fără a mai emite niciun fel de pretenţii legate de acesta.

18.3 - Contractul de achiziţie publică va fi modificat, fără organizarea unei noi proceduri de atribuire, în următoarele situaţii:

a) atunci când contractantul cu care autoritatea contractantă a încheiat iniţial contractul de servicii este înlocuit de un nou contractant, în una dintre următoarele situaţii: drepturile şi obligaţiile contractantului iniţial rezultate din acordul-cadru/contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică/ şi să nu se realizeze cu scopul de a eluda aplicarea procedurilor de atribuire prevăzute de prezenta lege;

b) atunci când modificările, indiferent de valoarea lor, nu sunt substanţiale conform art.221 alin.(1) lit.e) din Lg.98/2016;

c) in situatia prevazuta de art.221 alin.(1) lit.f) din Legea 98/2016;

d) atunci când modificările, indiferent dacă sunt sau nu sunt evaluabile în bani şi indiferent de valoarea acestora, sunt efectuate in baza clauzelor de revizuire mentionate in contract.

18.4 - În cazul în care legislația română va fi modificată, iar modificările apărute vor avea impact asupra prevederilor prezentului contract, clauzele care vor fi afectate se vor modifica corespunzător, prin act adițional.

18.5 - Orice modificare adusa contractului se va realiza prin act aditional.

**19. *Subcontractanţi***

19.1 - Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 – Pe parcursul derularii contractului, prestatorul are dreptul de a inlocui subcontractantii, **cu acordul autoritatii contractante**, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care lucrarile/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

19**.**5 **–** Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor temei de proiectare si a propunerii tehnice depuse de catre contractant la oferta, aferenta activitatii supuse subcontractarii.

19.6 **–** Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

19.7 **–** Contractele prezentate conform punctului 19.6 vor fi in concordanta cu oferta si vor fi anexa la prezentul contract.

19.8**–**Autoritatea contractanta va efectua plati direct catre subcontractant/subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente agreate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

19.9 **–** Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

19.10 **–** Dispozitiile prevazute la art. 19.8 si art. 19.9 nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

**20. *Cesiunea***

20.1– Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, obligatiile nascute din prezentul contract ramanand in sarcina partilor astfel cum acestea au fost reglementate prin contract.

***21. Forţa majoră***

21.1 - Forta majora este constatata de o autoritate competenta.

21.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.

21.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

21.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

21.5 - Daca forta majora actioneaza sau se estimeaza ca va actiona o perioada mai mare de 2 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna dintre parti sa poata pretinde celeilalte daune-interese.

**22. *Incetarea contractului***

22.1 - Contractul inceteaza de drept:

a) prin implinirea duratei pentru care a fost incheiat, conform art.6;

b) in cazul falimentului prestatorului, conform art. 11.3;

c) in caz de forta majora conform art. 21.5;

d) in caz de reziliere a contractului, in situatiile si conditiile prevazute in acesta;

e) prin acordul partilor.

22.2 - Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;

b) Contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) În cazul modificării contractului în alte condiţii decât cele prevăzute de prevederile legale în vigoare.

**23. *Soluţionarea litigiilor***

23.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

**24. *Limba care guvernează contractul***

24.1 - Limba care guvernează contractul este limba română.

**25. *Comunicări***

25.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

25.2 Comunicările între părţi se pot face şi prin telefon, fax, sau e-mail, cu  
condiţia confirmării în scris a primirii comunicării.

**26*. Legea aplicabilă contractului***

26.1 - Contractul va fi interpretat conform legilor din România.

Părţile au înţeles să încheie prezentul contract astazi........................, în doua exemplare, câte unul pentru fiecare parte.

**ACHIZITOR, PRESTATOR,**

**MUNICIPIUL PLOIESTI**